open-index/open-wikipedia-markdown huggingface dataset:
Gail Ann Dorsey

**Gail Ann Dorsey** (født 20. november 1962) er en amerikansk bassist, tidvis også vokalist og gitarist. Dorsey er mest kjent for sitt samarbeid med David Bowie, både som bassist og vokalist/«backing-vokalist», men har også spilt med utallige andre artister. Hun har også gitt ut gitt ut tre soloalbum.

## Diskografi (utvalg)
**Soloalbum**
* *[[The Corporate World]]* (1988)
* *[[Rude Blue]]* (1992)
* *[[I Used To Be...]]* (2003)

**Med David Bowie**
* *[[Earthling (album)|Earthling]]* (1997)
* *[[Bowie at the Beeb]]* (2001)
* *[[Heathen (album)|Heathen]]* (2002)
* *[[Reality (album)|Reality]]*  (2003)
* *[[A Reality Tour]]* (2010)
* *[[The Next Day]]* (2013)

**Med Thrashing Doves**
* *[[Trouble in the Home]]* (1989)

**Med The The** 
* *[[Hanky Panky (The The album)|Hanky Panky]]* (1995)

**Med Tears for Fears** 
* *[[Raoul & The Kings of Spain]]* (1995) 

**Med Michael Hutchence** 
* *[[Michael Hutchence]]* (2000)

## Referanser


## Eksterne lenker
* 
* 
*
Philip Yang Libai

**Philip Yang Libai** eller **Yang Libo** (født 15. juni 1919 i fylket Gulang i Gansu i Kina, død 15. februar 1998 i Wuwei) var katolsk biskop av Lanzhou. Han var den første kineser fra provinsen Gansu som ble katolsk biskop.

Han gikk på juniorseminar i Wuwei og presteseminar i Lanzhou. Han ble presteviet i 1949, og tilbragte mer enn 30 av sine nesten 50 års prestelige liv i fengsel. Han satt i fengsel fra 1950-årene til 1979.

I 1981 ble han hemmelig bispeviet til erkebiskop av Lanzhou i provinsen Gansu. Ikke lenge etter ble han fengslet på nytt.
## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1872-1960) *1916
* Erkebiskop Mario Zanin (1890-1958) *1934
* Kardinal Paul Yü Pin (Yu Bin) (1901-1978) *1936
* Biskop Giuseppe Ferruccio Maurizio Rosà (1888-1961) *1946
* Biskop Peter Joseph Fan Xueyan (1907-1992) *1951
* Biskop Casimir Wang Milu (1943-2017) *1981
* Biskop *Philip Yang Libai* (1919-1998) *1988

## Referanser
Tore Hem

**Tore Hem** (født 12. november 1944 i Oslo) er en norsk idrettsutøver som har deltatt i forskjellige øvelser i OL (gresk-romersk bryting og fristil-bryting). Han er norges mestvinnende bryter med 20 NM-gull og 10 nordiske mesterskap. Både NM og de nordiske gullene er rekorder. Han vant kongepokalen i 1970, 1971, 1974 og 1977. I 2014 tok han sølv i Veteran-VM. Dette skjedde i Beograd.
Han representerte Sportsklubben av 09.
__NOTOC__
## Internasjonale resultater
* EM 1969: Sølv, Gresk-romersk stil
* OL 1968: 5.-plass, Gresk-romersk stil 
* OL 1972: 6.-plass, Gresk-romersk stil  
* OL 1976: 2. runde, Fristil – seier i 1. runde
* OL 1976: 5.-plass, Gresk-romersk stil 
* Nordisk mester: 1968, 1969 og 1971 

## Medaljer i norske mesterskap

## Referanser


## Kilder
* Profil hos Norges Bryteforbund.

## Eksterne lenker
*
Amputasjon

**Amputasjon** er fjernelse av en kroppsdel ved et traume eller ved et kirurgisk inngrep.

## Se også
* Akuttmedisin
* Koldbrann
* Ortopedisk medisin
* Ortopediingeniør
* Protese
* Rehabilitering

## Eksterne lenker
* 
*  Råd til amputerte hos Norsk Helseinformatikk
*  Fakta om amputasjon hos Helse Stavanger
*  Benamputasjon hos Sykehuset i Vestfold
*  Amputation fra Samuel Coopers *Practice of Surgery* utgitt i 1835
*  Amputee Coalition of America
Zhang Side

:*For filmen, se [[Zhang Side (film)]]

*'Zhang Side*' ([[forenklet kinesisk]]: 张思德, [[tradisjonell kinesisk]]: 張思德, [[pinyin]]: *Zhāng Sīdé*; født [[19. april]] [[1915]] i fylket [[Yilong]] i provinsen [[Sichuan]] i [[Kina]], død [[5. september]] [[1944]] i [[Ansai]] nær [[Yan'an]] i provinsen [[Shaanxi]]) var en soldat i [[Folkets frigjøringshær]], den kommunistiske revolusjonshæren i Kina. Fra 1934 var han en av soldatene [[Mao Zedong]]s livgarde. Han ble medlem av [[Det kinesiske kommunistparti]] i 1937. 

Han omkom i 1944 mens han forsøkte å berge medsoldater da en ovn brøt sammen. 

Ved en berømt tale tre dager etter, med tittelen «[[Tjen folket]]», ble han minnet av Mao og fremhevet som et sinnbilde for selvoppofrelse og edelmot. 

I talen siterte Mao den berømte historiker [[Sima Qian]] fra [[Han-dynastiet]]s tid: *«Om enn døden rammer alle mann likt, kan den være vektigere enn Taifjellet eller lettere enn en fjær»* (人固有一死，或重于泰山，或轻于鸿毛。). Mao fortsatte: 

::*«Å dø for folket er vektigere enn Taifjellet, men å arbeide for fascistene og dø for undertrykkerne er lettere enn en fjær. Kamerat Zhang Side døde for folket, og hans død var i sannhet vektigere enn Taifjellet»*. 

Devisen *Tjen folket* ble sammen med andre som særlig *«Aldri for å gagne seg selv, alltid for å gagne andre»* og *«Utrettelig kamp»* kjerneprinsipper innen [[Det kinesiske kommunistparti]]. 

Det var i 1963 at Zhang Side ble løftet frem for alvor som et forbilde; det året opphøyet den kommunistiske partipropaganda også andre som eksempler til etterfølgelse primært for soldater, men også for folket generelt: [[An Yemin]], [[Dong Cunrui]], [[Lei Feng]], [[Huang Jiguang]] og [[Norman Bethune]]. Fremhevelsen av Zhang Side skjøt fart under [[kulturrevolusjonen]] fra 1966 og fremover. 

== Referanser ==
<references />

== Eksterne lenker ==
* [http://www.iisg.nl/~landsberger/zsd.html Posters] med Zhang Side
* [http://www.marxists.org/reference/archive/mao/selected-works/volume-3/mswv3_19.htm Talen *Tjen Folket''] til minne om Zhang Side
Utdanningsnivå

**Utdanningsnivå** er en internasjonal term som, basert på antall års skolegang, og høyeste fullførte utdanning, defineres i gruppene:

* Grunnskolenivå
* Videregående nivå
* Universitets- og høyskolenivå

## Bruk
Utdanningsnivået brukes blant annet for å måle sosiale ulikheter i helse. Generelt sagt har befolkningsgrupper med større andel grunnskolenivå dårligere sosial helse enn grupper med høyere utdanningsnivå. I Norge viser statistikk at Oslo og Akershus har størst representasjon innenfor høyt utdanningsnivå, mens Nord-Norge og Hedmark har størst representasjon innenfor lavt utdanningsnivå.

## Referanser
Jevgenij Nabokov

**Jevgenij Viktorovitsj Nabokov** (russisk: Евге́ний Ви́кторович Набо́ков; født 25. juli, 1975 i Ust-Kamenogorsk, U.S.S.R., nå Kasakhstan), er en profesjonell ishockey-målvakt som spiller for San Jose Sharks i National Hockey League.

Nabokov ble valgt av San Jose i NHL Entry Draft 1994 (9. runde, 219 over alle). Da han startet å spille i Nord-Amerika, kalte han seg John, i stedet for Evgeni i frykt for at engelsk-talende ville ha problemer med uttalelsen av navnet. Uansett varte denne forandringen ikke lenge. 

Gjennom seks sesonger i NHL, alle med San Jose, har Nabokov blitt *the Sharks*' leder i nesten alle målvakt-kategorier, inkludert kamper spilt, seiere og holdte nuller.

## Karriere
### Russland og juniorhockey
San Jose's hovedspeider Tim Burke så Nabokov på en reise til Russland når Burke egentlig skulle speide på en annen spiller. Han ble valgt sent i den niende runden, og da hadde *the Sharks* aldri sett han spille; uansett var de mer interessert i kunstene til Nabokovs far, en profesjonell målvakt som spilte 18 år i Kasakhstan.

### San Jose Sharks
Etter noen få år i AHL, spilte Nabokov sin første NHL-kamp. Den 1. januar 2000 stoppet han sine første fire skudd og reddet alle straffene, da han erstattet Steve Shields i en kamp mot Nashville Predators.

## Karrierestatistikk
### Grunnserie

### Internasjonal statistikk

## Referanser


## Eksterne lenker
*
Mario (andre betydninger)

**Mario** kan vise til:

*''Mario''-serien, mediafranchise av Nintendo
**Mario, fiktiv spillfigur fra *Mario*-franchisen
***[[Super Mario]]*, spin-off serie av *Mario*-franchisen
*Mario (navn), et mannsnavn
*Mario (sanger), en amerikansk rhythm & bluessanger
Mario (navn)

**Mario** er en italiensk og spansk form av mannsnavnet *[[Marius]]*, som kan ha opphav i det romerske slektsnavnet *Marius* eller det kan være en maskulin form av kvinnenavnet *[[Maria]]*. Betydningen av navnet er usikker.

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Mario Quintana (f. 1906), forfatter
* Mario Monicelli (1915–2010), italiensk filmregissør
* Mario Benedetti (f. 1920), forfatter
* Mario Puzo (1920–1999), amerikansk forfatter
* Mario Brega (1923–1994), italiensk skuespiller
* Mario Vargas Llosa (1936–2025), peruansk forfatter
* Mario Andretti (f. 1940), italiensk-amerikansk racerbilfører
* Mario Sergio (f. 1940), politiker	
* Mario Monti (f. 1943), italiensk økonom
* Mario Testino (f. 1954), fotograf
* Mario Batali (f. 1960), tv-kokk	
* Mario Lemieux (f. 1965), kanadisk ishockeyspiller
* Mario Frangoulis (f. 1967), sanger	
* Mario Cipollini (f. 1967), italiensk syklist	
* Mario Biondi (f. 1971), sanger	
* Mario Cimarro (f. 1971), modell	
* Mario Winans (f. 1974), sanger	
* Mario Domm (f. 1977), sanger	
* Mario Chalmers (f. 1986), basketballspiller
* Mario Manningham (f. 1986), utøver i amerikansk fotball	
* Mario Maurer (f. 1988), sanger

## Annen bruk av navnet
* Mario, videospillfigur

## Referanser


## Eksterne lenker
*
William Copeland

**William Copeland** (født **Johan Martinius Thoresen** 10. januar 1834 i Arendal, Aust-Agder, død 11. februar 1902 i Yokohama, Japan) var en norskfødt amerikansk entreprenør som hovedsakelig drev som ølbrygger. 

## Liv og virke
Han var født og døpt som Johan Martinius Thoresen, og etter å ha gått gradene som sjømann, reiste han som ung mann til USA, der han tok amerikansk statsborgerskap og forandret navn til «William Copeland».

I 1864 bestemte han seg for å prøve sin lykke i Japan, som fra 1859 hadde åpnet seg til omverdenen etter flere hundreårs isolasjon. Det er uklart hva han drev med i Japan de første årene: ifølge noen kilder startet han først et hestevogntransportfirma og senere et melkeproduktfirma, men ifølge andre kilder arbeidet han først på en gård som drev med melkeproduksjon og deretter i et transportfirma. I 1869 kjøpte han en tomt i bydelen Yamate i Yokohama, og i 1870, etter å ha funnet en god vannkilde, startet han et bryggeri. Denne vannkilden eksisterer i dag som en tildekket brønn. Han kalte bryggeriet *Spring Valley Brewery (Izumi no tani* på japansk). Bydelen Yamate hadde på den tiden ekstraterritoriell status, ettersom det var i *Kannai* («innenfor vollen»), noe som gjorde det mulig for utlendinger å etablere firmaer. 

Ølet som Copeland brygget ble meget populært blant japanere, ettersom han lagde øl som var mindre bittert enn det som ble brygget av konkurrentene. Han laget lagerøl, bayersk øl og bokkøl, i motsetningen til konkurrentene som lagde engelske ølsorter. Japanerne kalte ølet hans for «Amanuma beer sake».

I 1872 reiste han hjem til Norge for å finne seg en brud. Han giftet seg med femten år gamle Anne Kristine Olsen fra Lillesand, og de reiste tilbake til Japan, men hun døde der i 1879. Under hjemreisen studerte han også nye bryggemetoder i England og på kontinentet.

I 1876 inngikk han et partnerskap med tyskeren Emil Wiegand, som var en av konkurrentene, men dette varte ikke lenge.

Som resultat av at *Spring Valley Brewery* ikke klarte å få ordentlig fotfeste på det japanske distribusjonsmarkedet, noe som førte til økonomiske vanskeligheter, gikk bryggeriet konkurs i 1884. Han reiste da tilbake til USA. Ett år senere ble bryggeriet gjenåpnet av to engelske og to japanske entreprenører under navnet *Japan Breweries Company*. Firmaet heter i dag Kirin Brewery Company, Limited, og er et av Japans største ølprodusenter. I slutten av 1880-årene reiste han tilbake til Yokohama. Han giftet seg med en japansk kvinne i 1889, og åpnet *Spring Valley Beer Garden* ved siden av sin gamle bryggeribygning. 

I 1893 emigrerte han sammen med sin japanske kone til Guatemala, der han prøvde seg med salg av japanskproduserte varer. Det ble ingen stor suksess. Ekteparet reiste tilbake til Japan i 1901, og han døde der et år senere. Kirins ansatte viser sin respekt for ham ved å legge Kirin ølbokser på hans grav i Yokohama Foreign General Cemetery hvert år på hans dødsdag den 11. februar.

## Referanser


## Litteratur
* *Copeland - Ølbryggeren ved verdens ende*, Hans Morten Sundnes, Bokbyen, 2016.
Stjernetopologi

**Stjernetopologi** er den vanligste nettverkstopologien. I sin enkleste form har et stjernenettverk alle nodene koplet sammen i et felles punkt, som for eksempel kan være en svitsj (switch). Denne sentrale kommunikasjonssentralen og nodene som kobles til den vil kunne visualiseres som en stjerne.

Sentralen kan være enten aktiv (en switch) eller passiv (en hub). En passiv sentral videresender blindt data som mottas fra en node til alle andre noder, også tilbake til opprinnelsesnoden, noe som gjør at noden dermed må være i stand til å håndtere et 'ekko' av sine egne signaler. I en aktiv sentral styres trafikken til målnoden.

Med denne topologien vil en utstyrsfeil ved en node ikke påvirke tilkoblingen til de andre nodene, med mindre en feil oppstår med sentralen.

## Fordeler

* **Bedre effektivitet**: I et stjernenettverk med en aktiv sentral styres trafikken fra en node til den andre. De andre nodene trenger ikke å håndtere trafikken.
* **Isolasjon**: For å fjerne en node fra nettverket kan den ganske enkelt kobles fra, uten at andre noder påvirkes.
* **Sentralisert**: Da all trafikk går igjennom sentralen, er det enkelt å inspisere trafikk på nettverket.
* Det er lettere å finne feil i nettverket. En kabelfeil mellom node og sentral påvirker ikke andre noder.
* Å koble fra en node fra nettverket påvirker ikke de andre enhetene.

## Ulemper
* Systemet har ingen redundans. Hvis den sentrale enheten slutter å fungere, slutter nettverket å fungere.

## Se også
* Datanett
* Ringtopologi
* Busstopologi
Chenla

**Chenla** (khmer: ចេនឡា), bedre kjent som *Zhenla* (真腊) på kinesisk og *Chân Lạp* på vietnamesisk, var et tidlig kambodsjansk kongedømme som eksisterte fra 550 – 802 e.Kr. 

Chenla var til å begynne med en vasallstat til Funan (ca. 550 e.Kr), men oppnådde over de neste 60 årene sin uavhengighet og til slutt erobret det hele Funan og absorberte dets folk og kultur. Svekkelsen av Funan på dette tidspunktet kan i stor grad forklares ved fjerntliggende hendelser: sammenbruddet av Romerriket og senere handelsruter mellom Middelhavet og Kina. 

I 613 ble Isanapura den første hovedstaden i det nye imperiet. Chenla ble senere delt i en nordlig og en sørlig stat, kjent som «Innlands-Chenla» og «Chenla ved havet». Champassakprovinsen i det som i dag er Laos var sentrum i den nordlige delen, mens territoriene ved Mekongdeltaet og langs kysten tilhørte den sørlige delen. Flere mindre stater brøt av fra Nord- og Sør-Chenla i 715, noe som førte til en ytterligere svekkelse av regionen.

## Kilder
*
*
*Marilia Albanese (2006): *The Treasures of Angkor*. ISBN 88-544-0117-X
Plen

En **plen** er et område plantet med gress som er klippet til en lav og jevn høyde. Plener kan anlegges for forskjellige typer bruk, som rekreasjon, dekorasjon eller sport. En plen anlagt for bruk til sportsformål kalles som regel en **gressmatte**. 

Det er omtrent en million dekar gressplen i Norge, hvis vi regner med parker, private hager og gressmatter.  

En plen har svært lite biologisk mangfold og mat for insekter.  

## Referanser
Nicholas Møllerhaug

**Nicholas H. Møllerhaug** (født 8. oktober 1974) er en norsk kulturleder, skribent, kurator, konseptutvikler, låtskriver, DJ og musiker (cello og vokal) fra Haugesund. Han er medlem av Norsk kulturråd – utvalg for Rom for Kunst –  og landsstyret i Ny Musikk. 

Møllerhaug bor i Bergen, og vokste opp i Grinde, Tysvær kommune, Hammerfest og i Haugesund. Han har bodd lengre perioder i India, Tyrkia, Italia og USA.

## Arbeid
* Programsjef (2008-2012) i Festspillene i Bergen
* Festivalsjef i Borealisfestivalen (2005–2008). 
* Festivalsjef Music Factory  (2002–2004)
* Festivalsjef for Trollofonen (2001–2006)
* Leder Ny Musikk Bergen (2003–05)
* Skribent i en rekke norske aviser og tidsskrift; Morgenkåsør i NRK P2. Foredragsholder.

## Samarbeide
Møllerhaug har blant annet samarbeidet med artister/kunstnere/band som: 
* Mike Patton
* Jon Fosse
* Kjartan Slettemark
* Frode Grytten
* Matmos
* Nils Økland
* Gabriel Fliflet
* Skatebård
* Einar Økland
* Lasse Marhaug
* Datarock
* Terry Riley
* Christian Fennesz
* Sigbjørn Apeland
* Biosphere
* Kjell Askildsen
* Stephen O'Malley
* Sunn O)))

## Konsept/Prosjekt
Møllerhaug har initiert/utviklet  konsept og -prosjekt som Landmark, Rural Readers, Fuglemontage, Bergen Elektroniske Travpark, Trollofon, Pilota.fm, Motorferga OS (Kaptein Ragnar Hovland), Myggbase for Kalkutta og Finnmark, Arkivsirkus,  Bollyfoni, Splatterkammer,  Dømkirke feat Sunn O))),  Biosphere vs Bergen Filharmoniske Orkester samt en rekke prosjekt for Festspillene i Bergen.

## Diskografi
Møllerhaug er assosiert medlem i elektronika-duoen Alog. Han medvirker på følgende plater (cello, vokal og låtskriving): 
* *[[Miniatures]]* (Rune Grammofon, 2005) 
* *[[Catch That Totem! (1998&ndash;2005)]]* (Melektronikk, 2005) Samleplate/remiks 
* *[[Islands of Memory]]* (Creaked Records, 2006) EP 
* *[[Just Recording]]* (2006) Kun utgitt som LP i begrenset opplag 
* *[[Amateur]]* (Rune Grammofon, 2007)
* *[[Every Word Was Once an Animal]]* (Fat Cat Records, 2009)
* *[[Unemployed (Alog-album)|Unemployed]]* (Rune Grammofon, 2011)
;Deltar på
* Phonophani: *[[Oak or Rock]]* (2004)
* Sunn O))): *[[Dømkirke (album)|Dømkirke]]* (2008)
* Rune Grammofon: *[[Twenty Centuries of Stony Sleep]]* (2010)
* Biosphere: *[[N-Plants]]* (2011)

## Priser/Nominasjoner
* Bergensprisen 2003 (Nominert) (for Klubb Pilota)
* Spellemannprisen 2005 for Alog sitt album *Miniatures*
* Spellemannprisen 2007 (Nominert) for Alog sitt album *Amateur*
* Visueltprisen 2008 Gull –  for identitetsdesign Borealisfestivalen – i samarbeid med Magnus Voll Mathiassen
* Visueltprisen 2008 Sølv –  for typografi til Borealisfestivalen – i samarbeid med Magnus Voll Mathiassen
* Trollofon kåret til et av 2000-tallets viktigste norske kunstprosjekt (Kunstkritikk.no – januar 2010)

## Bibliografi
* *Stupet - [[Leif Grung]]s krig* (Forlaget Vigmostad & Bjørke AS, 2016)
Abaddon

:*For black metal trommeslageren, se: [[Tony Bray]]*

**Abaddon** eller **Abbaton** (hebraisk *אבדון* *Avaddon*, gresk *Apollyon*, latin *Exterminans*, som betyr «ødeleggeren») er en engel som omtales i Bibelens *[[Johannes' åpenbaring]]* 9:1-11 som «avgrunnens engel» og som herskeren over de ødeleggende gresshoppesvermene. 

I tekstsamlinger fra det koptiske Merkuriusklosteret i Edfu i Egypt er det funnet en preken «Om dødsengelen Abbaton» som (trolig med urette) tilskrives biskop Timoteus av Alexandria, og hvor det omtales og siteres fra en ikke-eksisterende bok kalt *Dødsengelen Abbatons innsettelse* som skulle finnes i det like ikke-eksisterende «Apostlenes bibliotek» i Jerusalem. Hovedtemaet i teksten er at engelen Muriel er til stede ved skapelsen av menneskene og syndefallet, og at engelen etter syndefallet skifter navn til Abbaton og blir «konge over menneskeheten» og «selveste dødsengelen, som henter menneskenes sjeler når de dør.»

Den andre oldkirkelige teksten som skildrer Abaddon er det apokryfe *[[Bartolomeusevangeliet]]*, hvor det sies at denne engelen er til stede i Jesu grav i oppstandelsesøyeblikket. 

## Referanser
Helin (navn)

**Helin** er et kvinnenavn med flere mulige opprinnelser. Det kan være:
* en opprinnelig estisk kortform av kvinnenavnet *[[Helene]]*, et opprinnelig gresk kvinnenavn som betyr «den skinnende».
* et kurdisk kvinnenavn som betyr «fuglerede».

*Helin* er også et etternavn.

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Helin Avşar, tyrkisk sanger

## Referanser


## Eksterne lenker
*
Tunisias kvinnelandslag i fotball

**Tunisias kvinnelandslag i fotball** representerer Tunisia i internasjonal fotball. Tunisia har en bronse fra det arabiske mesterskapet.

Tunisias første større turnering var det arabiske mesterskapet i 2006, der de havnet i gruppe med Egypt, Syria og Palestina. Tunisia kom på andreplass i gruppen etter to seire og tap for Egypt. I semifinalen møtte Tunisia Algerie og tapte 0-3. Tunisia møtte igjen Egypt i bronsefinalen, og denne gangen vant Tunisia. 

I motsetning til de andre afrikanske landene i det arabiske mesterskapet, deltok ikke Tunisia i kvalifiseringen til Afrikamesterskapet samme år, men imidlertid i  mesterskapet 2008. Tunisia fikk møte begge de to siste motstanderne i de arabiske mesterskapet. Egypt trakk seg imidlertid, så Tunisia gikk rett til andre runde, der de møtte Algerie igjen. Tunisia slo overraskende de arabiske mestrene 2-1 på bortebane etter 0-0 hjemme, og var dermed klare for Afrikamesterskapet. Tunisia havnet imidlertid i en svært vanskelig pulje med tre av mesterskapets favoritter: sjudobbelt afrikamester Nigeria, Ghana og Sør-Afrika. Tunisia endte sist etter en del oppløftende resultater; 1-2 mot Sør-Afrika, 2-3 mot Ghana og overraskende 0-0 mot Nigeria.

Uavgjortkampen mot Nigeria sikret at Tunisia, som bare deltar i sitt andre mesterskap, er seedet inn i andre runde i kvalifiseringen til Afrikamesterskapet 2010. Her møter de enten Egypt eller Algerie.
Nessa (Rogaland)

**Nessa** er ei lita bygd, et strandsted, i Hjelmeland kommune i Rogaland. Den ligger ved nordsiden av Årdalsfjorden, og er endepunkt for fylkesvei 640. 

Bygda har 37 innbyggere, og har også mange besøkende hytteturister gjennom hele året.

## Referanser
Svein Richard Brandtzæg

**Svein Richard Brandtzæg** (født 1957) er en norsk sivilingeniør og næringslivsleder. Han var konsernsjef i Norsk Hydro fra 2009 til 2019.

Brandtzæg har sivilingeniørutdannelse fra Norges tekniske høgskole (NTH) i Trondheim (1981), der han også tok doktorgrad i kjemi i 1985. Han er også utdannet bedriftsøkonom fra Handelshøyskolen BI. Han begynte i Hydro i 1979 som cellepasser på Søderberg-anlegget på Karmøy og var deretter prosjektleder i Årdal og Sunndal Verk før han igjen kom til Hydro på Karmøy i 1986. Han hadde siden en rekke posisjoner innenfor Hydros aluminiumvirksomhet.

Brandtzæg ble utnevnt til konsernsjef i Norsk Hydro 12. januar 2009, etter Eivind Reiten. Han overtok ledelsen av selskapet 1. april 2009 og var konsernsjef til 8. mai 2019, da han ble etterfulgt av Hilde Merete Aasheim.

I egenskap av konsernsjef i Norsk Hydro, var Brandtzæg også medlem i European Round Table of Industrialists, den mektigste lobbygruppen i EU.

Han var styreleder ved Norges teknisk-naturvitenskapelige universitet (NTNU) i Trondheim i perioden 2014–2020, etter Per-Kristian Foss og styreleder i entreprenørkonsernet Veidekke i perioden 2019–2022. 

Brandtzæg er fra 2023 leder av Etikkrådet for Statens pensjonsfond utland (Oljefondet). 

Han er gift og har tre barn.

## Referanser


## Eksterne lenker
* Presentasjon på Hydro.com
Papirgjenvinning

**Papirgjenvinning** er prosessen for å gjenvinne innsamlet brukt papir (*returpapir*) til nye papirprodukter. Innsamlet papir kan anvendes til samme papirkvalitet eller lavere enn det papiret var i utgangspunktet. Innsamling foregår oftest ved bruk av egne beholdere som fylles opp fra husholdninger og næringsdrivende og tømmes enten av kommunal renovasjon, eller spesialiserte, private virksomheter.

For å lage nytt papir må trykksverte, fyllstoffer, papirbestrykning og andre forurensninger fjernes fra fibrene for å få papirmasse. De gjenvunnede papirfibrene kalles returfiber (DIP – *deinked pulp*)) og den industrielle prosessen for å lage dem kalles deinking.

Råstoff fra papirgjenvinning hentes fra tre kilder: Produksjonsrester (avskjær o.l) fra selve papirproduksjonen, ukonsumert papir (f.eks. retur av aviser og magasiner fra utsalgssteder) og papiravfall som samles inn etter bruk.

Gjenvinningsgraden av papir i Vest-Europa (EU, Norge og Sveits) har nådd 64,5 % i 2007.

## Papirgjenvinning i Norge
### Papir/trykksaker
Det anvendes ca. 500&nbsp;000 tonn papir til trykksaker (aviser, ukeblader, reklame og skrivepapir) i året i Norge. Ca 2/3 blir resirkulert og blir nye papirprodukter eller energi. Innsamlede trykksaker går til Norske Skog Skogn eller blir eksportert til utlandet.

### Drikkekartong
Det ble brukt nær 20&nbsp;000 tonn drikkekartong i Norge i 2006. Det meste er emballasje for melk og juice, men fraksjonen inkluderer også kartong for vaskepulver, puddinger og annet. Omtrent halvparten ble samlet inn og gjenvunnet. Gjenvinning av drikkekartong i Norge foregikk frem til 2008 på Hurum Paper Mill. Dette bruket er nedlagt, og nå sendes drikkekartongen til Sverige til materialgjenvinning som emballasjekartong.

### Emballasjekartong
Det ble brukt vel 38&nbsp;000 tonn emballasjekartong (pizzaesker, esker for frokostblandinger, sko, egg og lignende, som ikke er bølgepapp) i Norge i 2006. Halvparten av dette blir materialgjenvunnet og ca. 20 % blir energiutnyttet. Av emballasjekartong blir det laget ny kartong, papp og andre papirprodukter.

### Brunt papir/bølgepapp
Det blir brukt ca. 195&nbsp;000 tonn brunt papir/bølgepapp hvert år i Norge. Størstedelen er bølgepapp og blir først og fremst brukt som transportemballasje. Gjenvinningsgraden for brunt papir/bølgepapp er over 90 %, og var 96,7 % i 2006. Det aller meste går til produksjon av ny emballasje, bare mindre andel energiutnyttes.

## Referanser


## Eksterne lenker
* Miljøstatus i Norge: papiravfall og -gjenvinning
Giovanni Agnelli

**Giovanni Agnelli** er navnet til flere personer:

*Giovanni Agnelli (sen) (13. august 1866 &ndash; 16. desember 1945)
*Giovanni Agnelli (1921–2003) (12 March 1921 &ndash; 24 January 2003), ofte kjent som Gianni Agnelli
Bransfieldstredet

**Bransfieldstredet** er omtrent 100 km bredt og strekker seg 300 km fra sørvest til nordøst mellom Sør-Shetlandsøyene og Den antarktiske halvøy. Det ble navnsatt omkring 1825 av James Weddell etter Edward Bransfield som kartla Sør-Shetlandsøyene i 1820. Argentina kaller stredet **Mar de la Flota**.

Et område på 1021 kvadratkilometer av den vestlige delen av Bransfieldstredet, utenfor Low Island, er beskyttet som spesielt verneområde i Antarktis (ASPA nr. 152). Dette er ett av bare to kjente steder i nærheten av USAs forskningsstasjon Palmer Station der det er mulig å gjennomføre bunntråling for bentiske studier.

23. november 2007 traff det liberiaregistrerte cruiseskipet (ombygd forskningsskip) MS «Explorer» et isfjell og sank i Bransfieldstredet utenfor King George Island. Alle de 154 passasjerene ble plukket opp av hurtigruteskipet MS «Nordnorge» som var et par timer unna.

## Referanser


## Eksterne lenker
* Management Plan for Antarctic Specially Protected Area No 152 Antarktistraktatens sekretariat
Nina Husom

**Nina Husom** (født 1954) er spesialrådgiver i Helse- og omsorgsdepartementet. Husom er utdannet fysioterapeut.

Hun var redaktør for fagbladet *[[Fysioterapeuten]]* 1992-1993 og arbeidet som journalist og nyhetsredaktør i *[[Tidsskrift for Den norske legeforening]]*. 

## Referanser
Fluidisert sjikt-forbrenning

**Fluidisert sjikt-forbrenning** (FSF) (omtales også som FBC, etter det engelske navnet; Fluidized bed combustion) er en forbrenningsteknologi benyttet for mellomstore og store forbrenningsanlegg (20 MW og oppover) for enten kull, biobrensel eller avfall.

## Virkemåte
Brennkammeret til FSF er formet som et vertikalt rør hvor det i bunn er en seng med blanding av inert materiale, som ofte består av sand. Luft blåses opp gjennom spesielle hull på bunnen av brennkammeret, og avfallet blir matet inn fra siden og brennes. Dette gjør at man får en boblende eller sirkulerende blanding av sand, brensel og aske, avhengig av om anlegget er av såkalt boblende fluidisert sjikt (BFS) eller sirkulerende fluidisert sjikt (SFS). Innholdet av inert material er mellom 90 og 98 prosent av blandingen mellom brensel og avfall. 

I en BFS- ovn er hele sjiktet med smeltet sand og aske i bunnen av brennkammeret og aske tas ut fra røykgassen eller i bunn av kammeret. I en ovn basert på SFS er blandingen mer uniformt fordelt og sirkulerer kontinuerlig. Sandpartiklene følger med røykgassen og blir separert i en syklon, før de igjen blir reinjisert i brennkammeret. Kontinuerlig påfylling av inert materiale er i begge tilfeller nødvendig, da mye tas ut gjennom aska.

## Fordeler
Den høye andelen med inert materiale representerer en termisk masse som sørger for stabil temperatur. Den sørger også for god blanding og varmeoverføring med brenselet, som fører til god forbrenning med lavt luftoverskudd. For å hindre at partiklene sintrer, holdes forbrenningstemperaturen i det fluidiserte sjiktet normalt ikke høyere enn 650 °C, mens temperaturen høyere opp i brennkammeret er mellom 850 – 950 °C. Lavt luftoverskudd og forholdsvis lav forbrenningstemperatur fører til generelt lave utslipp av NOx.

## Avfall som brensel
Bruk av avfall som brensel i en FSF- ovn er riktignok en god del mer komplisert enn bruk av biomasse. Avfallet må forbehandles til såkalt foredlet avfallsbrensel (FAB) og rives opp i mindre biter. Et minimum av ubrennbare materialer kan tilføres i prosessen slik at metall, glass etc. må fjernes mekanisk. Hvis ikke kan dette smelte og tette luftinnførselskanalene i bunn av brennkammeret. En hammermølle knuser/river avfallet i mindre biter. Partikkeldiameteren for FSF-brensel bør være mindre enn 150 mm. Forbehandlingen gjør at brennverdien og brennegenskapene til brenselet stiger, men er et veldig fordyrende ledd i prosessen. Riktignok vil lavere utslipp føre til enklere og billigere metoder for rensing av røykgassen.

Forbrenning av avfall har siden 1960 blitt utført i ovner med FSF-teknologi.

## Litteratur
van Loo, S., & Koppejan, J. (2008). The Handbook of Biomass Combustion and Co-firing. Earthscan.
Malis kvinnelandslag i fotball

**Malis kvinnelandslag i fotball** representerer Mali i internasjonal fotball. 

Mali debuterte i mesterskapsøyemed med kvalifiseringen til Afrikamesterskapet i 2002. Mali kvalifiserte seg med minst mulig margin. De møtte først Elfenbenskysten, og vant på bortemålsregelen etter 4-4 sammenlagt. I andre kvalifiseringsrunde møtte de Marokko, og etter to kamper gikk det til straffesparkkonkurranse, som Mali vant. I selve mesterskapet i gruppe med Ghana, Nigeria og Etiopia. Mali havnet på tredjeplass etter to tap og uavgjort mot Etiopia. Neste mesterskap kvalifiserte Mali seg til på grunn av flaks, ettersom de egentlig tapte for Algerie i andre kvalifiseringskamp. Imidlertid trakk to landslag seg, og dermed ble det en ledig plass som Mali fikk som beste taper. Malis innsats i mesterskapet var omtrent som forrige innsats: uavgjort mot Kamerun imponerte, men to tap mot Algerie og Nigeria sikret sisteplassen. 

I neste mesterskap var Mali bedre. Først slo de lett ut Marokko, så Benin (som selv hadde slått ut formsterke Elfenbenskysten) i andre kvalifiseringsrunde. I selve mesterskapet havnet Mali i gruppe med Ghana, Kamerun og Kongo (Dem. Rep). Mali slo Kongo og tapte hederlig mot Kamerun og Ghana. Mali kvalifiserte seg også til mesterskapet i 2008, men endte der sist med tre tap, blant annet for Ekvatorial-Guinea, som senere vant mesterskapet.

Mali har en høy rang på FIFAs verdensrangering, men dette er delvis på grunn av at Mali har kvalifisert seg til fire mesterskap på rad. Med en seier, to uavgjort og tre tap er det imidlertid noe å hente på innsatsen i selve mesterskapet.

## [[Afrikamesterskapet i fotball for kvinner|Afrikamesterskapet]]
Mauro Pawlowski

**Mauro Pawlowski** er (født 1971) er en belgisk musiker. Han er kjent som gitaristen i det rockebandet dEUS. Han er også frontfiguren i sitt eget band, Kiss My Jazz i tillegg til at han er medlem av bandene Evil Superstars og The Love Substitutes.

## Diskografi
* Evil Superstars: Hairfacts EP (1994)
* Evil Superstars: Love is Okay (1996)
* Kiss My Jazz: In Doc's Place, Friday Evening (1996)
* Evil Superstars: Remix Apocalyps EP (1996)
* Mitsoobishy Jacson: Nougat in Koblenz (1996)
* Evil Superstars: Boogie-Children-R-US (1998)
* Kiss My Jazz: In the Lost Souls Convention (1998)
* Mitsoobishy Jacson: Boys Together Outrageously (1999)
* Kiss My Jazz: In a Service Station (1999)
* Mauro: Songs from a Bad Hat (2001)
* Monguito: Trompete in God (2001)
* Kris De Bruyne: Buiten De Wet (2001)
* Sue Daniels: Paris (2001)
* Monguito: Operacion Megamix (2002)
* Mauro Antonio Pawlowski: Secret Guitar (2003)
* Mauro Pawlowski & The Grooms: Ghost Rock EP (2003)
* Shadowgraphic City: Shadowgraphic City (2004)
* Mauro Pawlowski & The Grooms: Black Europa (2004)
* Alex Chilton: Live in Anvers (2004)
* Somnabula: Swamps of Simulation (2004)
* The Parallels: The Parallels (2004)
* Mauro Pawlowski: Hallo, met Mauro (2004)
* Club Moral: Living(stone) (2004)
* Mauro Pawlowski & The Grooms: Tired of Being Young EP (2004)
* The Love Substitutes: Meet The Love Substitutes While the House is on Fire (2004)
* dEUS: Pocket Revolution (2005)
* The Love Substitutes: More Songs about Hangovers & Sailors (2006)
* OTOT: Truth & Style (2006)
* Mauro Antonio Pawlowski: Possessed Factory Volume 1: Raised By Humans (2006)
* Bum Collar: Versatile Styles (2006)
* Club Moral: Lonely Weekends b/w Gun (2007)
* Bum Collar: Topless Movies (DVD) (2007)
* Harris Newman / Mauro Antonio Pawlowski: Harris Newman / Mauro Antonio Pawlowski split LP (2007)
* Pawlowski / Trouvé / Ward: Pawlowski / Trouvé / Ward split cd (2007)
* dEUS: Vantage Point (2008)
* The Parallels: Arabia in Blue (2008)

## Referanser


## Eksterne lenker
* 
* 
*
Joakim Erbe

**Joakim Erbe** (født 22. mai 1990 i Trondheim) er en norsk ishockeyspiller som spiller for Nidaros Hockey. Han har tidligere spilt for Lillehammer Ishockeyklubb. Joakim Erbe har blant annet Vunnet junior NM 2 ganger for Lillehammer, og han har også vunnet B-VM for Norges juniorlandslag både på U20 ogU18. 

## Referanser


## Eksterne lenker
*
Høytemperaturkorrosjon

**Høytemperaturkorrosjon** forekommer som regel i brennkammeret i forbrenningsanlegg, som en følge av temperatur og klorholdig røykgass. Klorgassen kommer av klor i brenselet, hvor biobrensel inneholder noe klor, mens avfall som regel inneholder mye.

Den overordnede korrosjonsmekanismen skjer ved at klor, kombinert med lite oksygen og høy temperatur, reagerer med metall og danner metallklorid. Metallkloridet vil ved kontakt med oksygen reagere til metalloksid, hvor samtidig klor blir frigjort og reagerer på nytt med metall til metallklorid.

## Virkemåte
Klorholdig salt i røykgassen, som KCl og NaCl, vil feste seg på varmevekslende flater og danne et klebrig lag. Ved metalloverflaten er tilgangen på oksygen lav, og metallet og kloret vil reagere til metallklorid og senere danne metalloksid. Når overflaten først har blitt dekket av salter, blir den klebrig og KCl og NaCl vil lettere feste seg og øke korrosjonen. Når metallet først har blitt angrepet og fått et korrosjonslag, vil klorgass i røykgassen lettere trenge gjennom til metallet og danne metallklorid, som forklart over. Dette kalles aktiv oksidering. For temperaturer lavere enn 500&nbsp;°C har denne korrosjonstypen mindre betydning, men for temperaturer over dette kan det virke som aktiv oksidering er den viktigste korrosjonsprosessen.

## Mottiltak
Som et primærtiltak er det ofte best å fjerne innholdet av klor i brenselet, hvor en mulighet er å vaske brenselet, som er vanlig med strå og halm i Danmark. Dette er derimot vanskelig for husholdningsavfall. Det er også vanlig å begrense temperaturen på overheteren til under 450&nbsp;°C for å redusere problemet. Bruk av ulike legeringer i stålet og redusert hastighet på røykgassen mot de varmevekslende flatene vil senke korrosjonshastigheten. Innsprøyting av kjemikalier kan føre til mindre avsetninger og økt sulfatisering, som oppnås ved tilsette svoveldioksid til røykgassen. Svovelet vil da reagere med kaliumklorid eller natriumklorid og danne klorgass og saltsyregass som er mindre korroderende. Hvis korrosjonen er alvorlig må anlegget stanses og korrodert lag og avsetninger på de varmevekslende flatene må fjernes ved for
eksempel sandblåsing.

Ved å redusere temperaturen på varmevekslerflatene synker også strømproduksjonen som en følge av lavere temperatur på den overheta dampen. For å øke temperaturen på den overheta dampen er det mulig å bruke et rent brensel, som for eksempel biogass.

## Referanser
-Adams, B., Peeters, K., Diederen, H., & Wijnhoven, J. (2004, Oktober). Preventing boiler corrosion. Waste Management World, ss. 83-88.

-Nielsen, H., Frandsena, F., Dam-Johansena, K., & Baxterb, L. (2000, Januar). The implications of chlorine-associated corrosion on the operation of biomass-fired boilers. Progress in Energy and Combustion Science (26), ss. 283-298.

-Zahs, A., Spiegel, M., & Grabke, H. J. (2000, Oktober). Chloridation and oxidation of iron, chromium, nickel and their alloys in chloridizing and oxidizing atmospheres at 400-700 C. Corrosion Science, ss. 1093-1122.
204 (tall)

**204** (to hundre og fire) er det naturlige tallet som kommer etter 203 og før 205.

## Bruk av tallet
* 204 Kallisto
* Fylkesvei 204

## Se også
* 204 f.Kr.
* år 204
Burfotball

**Burfotball** (engelsk: *cageball*) er en ballsport som ligner på tradisjonell innendørsfotball, men med en vri med at man spiller man i et bur (som navnet antyder). På grunn av det lukkede miljøet er spillet raskere og mer dynamisk, og legger større vekt på fotballteknikk. 

## Historie
Burfotball ble oppfunnet av fotballtreneren Jörg Berger, daværende trener for Schalke 04 i Bundesligaen, som søkte en måte å spille fotball på tross dårlige vinterforhold. Han ville holde regelverket så enkelt og kort som mulig for å sikre et raskt og spennende spill.

Den 19. oktober 2002 i Gelsenkirchen i Tyskland ble burfotball spilt for første gang da den tyske Bundesligaklubben Schalke 04 arrangerte det første offisielle mesterskapet. 16 lag kjempet om mester-tittelen. Noen av de største navnene innen tysk fotball har engasjert seg i burfotball, herunder navn som Jörg Berger, Rudi Assauer og Klaus Fischer.

## Banen
Burfotball spilles på kunstgress. Banen pleier å være 23 × 15 m, men dette kan variere noe. Hele banen er omringet av ett vant som er 1 meter høyt, i tillegg til dette er det et 4 meter høyt nett som strekker seg over hele banen. Dette fører til at ballen vanligvis aldri er ute av spill.

Målhøyden kan tilpasses antall spillere på banen eller om det spilles med eller uten målvakt.

## Lagene
Et lag består av 4 spillere (3 utespillere pluss målvakt). I tillegg kan det byttes inn så mange spillere som ønskelig. Burfotball er et intensivt og svært hurtig spill, så det kan være godt å ha noen innbyttere på benken.

## Spillereglene
Spill med veggen er ikke bare lov, det er litt av vitsen. Hands av spiller på banen, eller av målvakt utenfor målvaktområdet, gir straffespark: straffespark tas på hockeymåten, starter på midtbanen og spiller har 3 sekunder på å sette ballen i mål.

Man bruker stort sett samme regler som i vanlig fotball. Frispark gis som i vanlig fotball, og frispark må tas hurtig. Innkast, hjørnespark og offside er dog ikke gjeldende.

På utendørsbaner brukes det vanligvis kunstgress-sko. Andre typer innendørs-sko kan også brukes. Det er ikke tillat å bruke sko med skruknotter.

## Referanser


## Eksterne lenker
* Offisiell hjemmeside for Cageball i Norge
Sirusho

**Siranusj Harutjunjan** (armensk: Սիրանուշ Հարությունյան; født 7. januar 1987 i Jerevan i Armenia i Sovjetunionen) er en armensk sanger og komponist, bedre kjent som **Sirusho**. 

Sirusho var med i Eurovision Song Contest 2008 med sangen «Qele Qele», som kom på 4.-plass med 199 poeng, og det er det beste resultatet Armenia har fått i Eurovision Song Contest.
## Eksterne lenker
* 
* 
*
Paraguays kvinnelandslag i fotball

**Paraguays kvinnelandslag i fotball** representerer Paraguay i internasjonal fotball. 

Paraguay debuterte i 1998 i det søramerikanske mesterskapet, der de kom på en godkjent tredjeplass i sin gruppe, bak Ecuador og Argentina. Paraguay viste seg å greie seg uten stygge tap, noe som gjentok seg i 2003, da Paraguay igjen møtte Argentina i puljespillet. Paraguay tapte 0-3, men slo Uruguay, og endte på andreplass i puljen. I neste mesterskap kom Paraguay seg videre etter en enkel gruppe, men i den avgjørende gruppen endte Paraguay sist, altså på fjerdeplass, etter å ha tapt for Uruguay, laget de hadde slått i begge de foregående mesterskapene. Paraguay endte også sist i de Panamerikanske leker i 2007.
Kopervik videregående skole

**Kopervik videregående skole** er en offentlig videregående skole i Kopervik i Karmøy kommune i Rogaland fylkeskommune. Skolen tilbyr utdanningsprogram innen studiespesialisering, idrettsfag, medier og kommunikasjon, samt påbygging til generell studiekompetanse. Per 2025 har skolen 328 elever og 53 ansatte, med Sveinung Valen som rektor.

Skolen ble etablert i 1972 som *Karmøy gymnas* og har siden 1974 hatt tilhold i et bygg på Eide, tegnet av arkitektene Erik Thesen og Sigmund Torsvik. Kopervik videregående skole har gjennom årene utvidet og tilpasset sitt tilbud i tråd med nasjonale utdanningsreformer.

I 2016 deltok skolen i en innsamlingsaksjon som samlet over  norske kroner til Kreftforeningen i Nord-Rogaland.

## Utdanningsprogram
### Studieforberedende
* Studiespesialisering med språk og samfunnsfag (ST)
* Studiespesialisering med realfag (ST)
* Idrettsfag (ID)
* Medier og kommunikasjon (MK)
* Påbygging til generell studiekompetanse (ST)

### Alternativ opplæring
* Innføringskurs i norsk for minoritetsspråklige

## Historie
Kopervik videregående skole ble etablert i 1972 under navnet *Karmøy gymnas*. Undervisningen startet 21. august samme år i den tidligere folkeskolen i Kopervik, med to klasser: én reallinje og én engelsklinje, totalt 48 elever. Alf Bergersen, tidligere inspektør ved Hetland gymnas i Stavanger, ble skolens første rektor. Høsten 1972 vedtok fylkestinget å bygge et nytt skolebygg på Eide, som ligger vest i Kopervik.

Det nye bygget sto ferdig i august 1974, med kapasitet til 15 klasser og opptil 450 elever. Det ble også lagt til rette for undervisning innen handels- og kontorfag. Bygget er tegnet av arkitektene Erik Thesen og Sigmund Torsvik, og er karakteristisk for sin tid. Hovedmaterialene er teglsten og betong, med detaljer i signalfargene grønt, rødt, oransje og gult – farger som fremdeles inngår i skolens visuelle profil og logo. Ved senere ombygginger har den opprinnelige stilen blitt videreført.

I løpet av 1970- og 1980-årene økte elevtallet jevnt. I skoleåret 1987/1988 hadde skolen 27 klasser, over 700 elever og 60 lærere.

I 1990 ble det etablert en idrettslinje med én klasse på hvert trinn.

I 2000 ble studieretningen for formgivingsfag flyttet fra Åkrehamn til Kopervik. Tilbudet hadde på det meste tre klasser per trinn.

Kunnskapsløftet 2006 medførte en omlegging av skolens programområder. Formgivingsfag ble erstattet av det yrkesfaglige programmet design og håndverk, samt et studieforberedende program kalt studiespesialisering med formgivning. Det studieforberedende tilbudet ble avviklet etter få år på grunn av lav søkning. Design og håndverk ble senere overført til Haugaland videregående skole.

Mellom august 2012 og juni 2014 leide Åkrehamn videregående skole lokaler ved Kopervik videregående skole for sitt programområde helse- og oppvekstfag under oppussing av egne lokaler.

I skoleåret 2017/2018 ble programområdet medier og kommunikasjon flyttet fra Åkrehamn til Kopervik, med én klasse på hvert trinn.

## Referanser


## Eksterne lenker
* 
*
Pledge of Allegiance

**Pledge of Allegiance** (norsk «lojalitetsforpliktelse») til Amerikas forente staters flagg er en troskapsed til USA. Den blir berettet ved mange offentlige begivenheter. Kongress-samlinger åpner med sitering av forpliktelsen. 

Edsavsigelsen kombinert med høyrearmen utstrakt i romersk hilsen, såkalt Bellamyhilsen, ble skapt av Francis Bellamy og første gang avsagt 1892. På grunn av likheten med «hitlerhilsen» ble gesten erstattet av høyre hånd på hjertet fra 1942. Andre gester har vært løftet høyrearm med håndflaten opp og utstrakt hånd lagt vannrett på tvers av brystet.

Den nåværende *Pledge of Allegiance* går slik:

Teksten har blitt forandret noe i årenes løp. I den originale versjonen var ikke linjen *One Nation under God* med. På grunn av det store flertallet av kristne i USA ble denne linjen tatt med i 1954, og denne versjonen er den absolutt mest kjente. Det har også vært andre små endringer av mindre betydning, men den versjonen som brukes i dag har altså vært uendret siden 1954.

Den skal leses opp i giv akt med ansiktet mot flagget, med høyre hånd over hjertet. Hvis man ikke er iført uniform, skal menn fjerne alle ikke-religiøse hodeplagg med sin høyre hånd og holde den ved venstre skulder, med hånden over hjertet. Personer i uniform skal forbli stille, med ansiktet mot flagget, mens de utfører den militære hilsenen.

## Referanser


## Eksterne lenker
*
Hans Konow

**Hans Konow** (født 3. oktober 1815 i Bergen, død 23. desember 1896 i Oslo ladegård).

## Liv
Han var sønn av Wollert Konow og Cecilie Cathrine Krogh, og giftet seg 31. januar 1849 i Enebakk med Christine Alexandra Stenbuch (født 9. april 1831 i Håland, død 1. februar 1872). Ekteparet fikk 7 barn sammen.

Hans Konow eide blant annet Oslo ladegård og Langøyene. Han utvant kalkstein på Malmøya og på det som en gang var Nordre Langøy etablerte han en dampdrevet kalkmølle. Kalkmelet ble så brent til sement. Sementfabrikken på Nordre Langøy ble etablert i 1841 og var Norges første av sitt slag. Den ble lagt ned etter få års drift, men på det meste produserte opptil 45 arbeidere 1500 tønner sement hvert år.

I 1845 utga han boka *Reise fra Christiania til Bergen over Sogn, Vos og Hardanger, med nogle Anmærkninger til Veiledning for den Reisende*.

Konows gate i Oslo er oppkalt etter Hans Konow.

## Referanser
FAMAE SAF

**FAMAE SAF** er en chilensk maskinpistol.

Produksjonen startet i 1993 av Fábricas y Maestranzas del Ejército (**FAMAE**), som er den statlige chilenske våpenprodusenten. Den er i bruk hos det chilenske forsvar og politi, og blir eksportert til andre land. 

SAF er et rekyloperert våpen som skyter med lukket sluttstykke. Den har omstiller mellom halv og helautomatisk ild, samt 3-skudds byger. Den er en forkortet versjon av den sveitsiske SIG SG 540 automatriflen, som ble produsert på lisens i Chile på 1980-tallet, men med et enkelt masseretardert sluttstykke istedenfor roterende sluttstykke. Den har gjennomsiktige 20 og 30 patroners våpenmagasiner som har spor slik at flere magasiner kan festes sammen.

## Brukere
* Chile
* Brasil
* Portugal

## Eksterne lenker
* FAMAE
* Modern Firearms – FAMAE SAF